La juda novedzino

La juda novedzino (en nederlanda: Het Joodse bruidje) estas pentraĵo de Rembrandt de ĉirkaŭ 1665–1669.

La pentraĵo ricevis sian nunan nomon komence de la 19-a jarcento, kiam amsterdama artkolektanto identigis la temon kiel tiun de juda patro donacanta kolĉenon al sia filino je ŝia geedziĝtago. Ĉi tiu interpreto jam ne estas akceptita, kaj la identeco de la paro estas necerta. La ambigueco estas pliigita per la manko de anekdota kunteksto, lasante nur la centran universalan temon, tiun de paro kunligita en amo.Bull, Duncan, et al., Rembrandt-Caravaggio, p. 131. Rijksmuseum, Amsterdam, 2006. Konjektaj sugestoj pri la identeco de la paro variis de la filo de Rembrandt, Tito kaj lia novedzino, aŭ la amsterdama poeto Miguel de Barrios kaj lia edzino. Ankaŭ konsiderataj estas pluraj paroj el la Malnova Testamento, inkluzive de Abrahamo kaj Sara, Boaz kaj Rut, aŭ Isaak kaj Rebeka, kion subtenas desegnaĵo de la artisto de pluraj jaroj antaŭe.Bull, p. 131.

Kvankam teknikaj pruvoj sugestas, ke Rembrandt komence antaŭvidis pli grandan kaj pli kompleksan komponaĵon, la lokigo de lia subskribo malsupre maldekstre indikas, ke ĝiaj nunaj dimensioj ne signife diferencas de tiuj dum ĝia kompletigo.Bull, p. 132. Laŭ la biografo de Rembrandt nome Christopher White, la finita komponaĵo estas "unu el la plej grandaj esprimoj de la delikata fuzio de spirita kaj fizika amo en la historio de pentrarto."White, Christopher, Rembrandt, p. 202. London, 1984.

La pentraĵo estas nun en la permanenta kolekto de la Rijksmuseum en Amsterdamo.

Referencoj



Literaturo
 David Bomford, Art in the making - Rembrandt, Catalogue, The National Gallery (London 2006), p. 54–61.
 "Corpus", A Corpus of Rembrandt Paintings: 1635–1642, Volumo 3a de Rembrandt Research Project Foundation, Editors: J. Bruyn, B. Haak, S. H. Levie, P. J. J. van Thiel, E. van de Wetering, 2013, Springer Science & Business Media, ISBN 978-9400908116, Google Books

Eksteraj ligiloj
The Jewish Bride ĉe Rijksmuseum Amsterdam.
 Portrait of a couple as Isaac and Rebeccah, konata kiel The Jewish Bride en  RKD 

Kategorio:Pentraĵoj de Rembrandt
Kategorio:Geedzoj